open-index/open-wikipedia-markdown huggingface dataset:
Deomyinae

* *[[piggmus|Acomys]]*
* *[[Deomys]]*
* *[[børstepelsmus|Lophuromys]]*
* *[[Uranomys]]*

**Deomyinae** er en underfamilie i musefamilien (Muroidea) som består av cirka 40 arter fordelt i fire slekter, hvorav to er monotypiske og én har to underslekter. Artene er muselignende gnagere (Rodentia) og måler typisk  uten halen. Artene har relativt tett og lang pels og prominente oppreiste ører og store øyne. De forekommer i ulike habitater, som skog og ørken, og er hovedsakelig terrestriske. Alle slektene er utbredt i Afrika, mens *[[Acomys]]* spp. også finnes i vestlige deler av Asia østover til Pakistan, samt på øyene Kypros og Kreta i Middelhavet.

Deomyinae deler så langt man vet ingen morfologiske karaktertrekk som kan brukes til å skille gruppen fra andre grupper i musefamilien, selv om en tredje molar i overkjeven har blitt foreslått som et subtilt aspekt. Gruppens fellenevner er derfor ensidig genetisk belagt. Med bakgrunn i det biologiske mangfoldet gruppa viser, regner man med at opprinnelsen til den må ha stått i Afrika.

## Inndeling
Myomorpha har tradisjonelt blitt delt inn i to overfamilier med i alt sju familier, men ny forskning tyder nå på at det bør være ni. To underfamilier i Dipodidae har i henhold til Wilson, Lacher & Mittermeier (2017) blitt løftet til full familiestatus; Sminthidae og Zapodidae. Familien Nesomyidae finnes bare i Afrika og på Madagaskar, og har utviklet økologiske nisjer som likner andre familier i musegruppen.

* Rodentia, gnagere
** Myomorpha, muselignende gnagere
*** Dipodoidea, hoppemusgruppen
**** Sminthidae, bjørkemusfamilien
**** Zapodidae, (mangler norsk navn)
**** Dipodidae, hoppemusfamilien
*** Muroidea, musegruppen
**** Calomyscidae, musehamsterfamilien
**** Cricetidae, hamsterfamilien
**** Muridae, musefamilien
***** Deomyinae (Acomyinae), (piggmus og nære slektninger)
****** *[[Deomys]]*
****** *[[piggmus|Acomys]]*, piggmus
****** *[[børstepelsmus|Lophuromys]]*, børstepelsmus
******* *L. (Kivumys)*
******* *L. (Lophuromys)*
****** *[[Uranomys]]*
***** Gerbillinae, ørkenrotter
***** Leimacomyinae, togomus
***** Murinae, ekte mus (rotter og mus i den gamle verden)
**** Nesomyidae
**** Platacanthomyidae, tremusfamilien
**** Spalacidae, mulvarprottefamilien

## Referanser




## Eksterne lenker
*
Thyge Axelsen Brahe (hoffjunker)

**Thyge Brahe** (1593–1640) var en dansk adelsmann og godseier, nevø av astronomen Tycho Brahe. 

Han var sønn av Axel Ottesen Brahe og dennes annen hustru Kirsten Eriksdatter Hardenberg (–1639). I 1611 var han immatrikulert i Orléans, i 1615 ble han hoffjunker men tok allerede tre år senere avskjed fra hoffet for den 6. september 1618 å gifte seg med den 17-årige Birgitte Brok, datter av dagboksforfatteren Eske Brok (1560–1625). Året etter ble han forlent med Skive Len som han i 1632 byttet med Tryggevælde. 

Som sin farbror, skal han ha vært interessert i vitenskap og astronomi, og medvirket inndirekte til utgivelsen av Ole Worms forklaring over den senere berømte runesten på Tryggevælde. Skjønt han hadde arvet betydelige godser som Tostrup og Gundestrup i Skåne etter farens slekt, Mattrup i Jylland og Eskebjærg og Vedtofte på Fyn etter moren samt Vemmetofte på Sjælland, unngikk han som mange av sine standsfeller i samtiden ikke økonomisk ruin. Han etterlot seg en gjeld på 360&nbsp;000 kr. hvilket resulterte i et opptrinn fra arvingene ved bisettelsen i Sankt Knuds kirke i Odense.

Fru Birgitte døde 4. august 1639, ektemannen fulgte henne 22. august året etter. 

## Referanser
Morešveaijohka

:*For elva i Finland med samme navn, se [[Morešveaijohka (Utsjok)]].*
**Morešveaijohka** (nordsamisk, historisk *Mårešvæjjåkka*) er ei elv i Båtsfjord kommune i Finnmark. Den er ei sideelv til Syltefjordelva og er 21,0 kilometer lang.

Elva har utspring sør på Viddene og renner først mot øst-sørøst. Den renner ned i den dype Skogåsdalen og snur gradvis mot nord og nordvest og senere nordøst, slik at elveløpet og dalen danner en stor S-form i det omkringliggende viddelandskapet. Fra sør mottar den flere sideelver fra området nord for Skipskjølen. Det vokser skog på den siste strekningen før samløpet med Syltefjordelva, mens nedbørfeltet for øvrig er fattig på vegetasjon.

Området ved munningen er vernet som Syltefjorddalen naturreservat, mens øvre del av nedbørfeltet ligger innenfor Varangerhalvøya nasjonalpark.

## Referanser
Viddene

**Viddene** (nordsamisk: *Morešveaiskáidi*, historisk *Mårešvæjskaidi*) er en fjellvidde i Båtsfjord kommune i Finnmark. Den ligger mellom Syltefjorddalen i nord, Skogåsdalen i øst, elva Rávdols dalføre i vest og fjellet Áldačohkka i sør. Området har en utstrekning på rundt 10x10 kilometer og består av et flatt og øde fjellplatå. Fra sidene skjærer dype V-daler seg inn i platået. Viddene har en rekke toppunkter. På det sentrale platået er det høyeste punktet på 490 meter over havet.

## Referanser
Verdenscupen i orientering 2018

**Verdenscupen i orientering 2018** var den 24. utgaven av verdenscupen i orientering. Den bestod av totalt tolv arrangementer, fordelt på elleve individuelle løp og én stafett. Verdenscupen 2018 hadde løp i Sveits, Latvia, Norge og Tsjekkia. Inkludert i konkurransene var europamesterskapet i Ticino, Sveits og verdensmesterskapet i Riga, Latvia. 

## Arrangement og resultater
### Damer

### Herrer

### Stafett, damer

### Stafett, herrer

## Poengberegning
De 40 beste løperne i hvert enkeltløp blir tildelt poeng. Vinneren får 100 poeng. Det dårligste resultatet til hver enkelt løper på en av de ni første konkurransene blir strøket i sammendraget. I finalen (løp 10 og 11) er begge løp tellende.

## Sammenlagtresultater
Den endelige stillingen etter 11 av 11 individuelle konkurranser.

### Damer

### Menn

## Prestasjoner
Gjelder individuelle konkurranser.

;Første verdenscupseier:
*  Eskil Kinneberg, 26 år – WC 5 (VM Mellomdistanse) i Sigulda, Latvia; også første pallplassering
*  Gustav Bergman, 27 år – WC 7 (Langdistanse) i Østfold, Norge; første pallplassering: WC 5 (Mellomdistanse) på Ammerud, Oslo 2. juni 2013
*  William Lind, 33 år – WC 8 (Prolog + jaktstart) i Østfold, Norge; første pallplassering: WC 9 (Sprint) i Holmenkollen, Oslo 1. september 2012
*  Milos Nykodym, 27 år – WC 10 (Mellomdistanse) i Praha, Tsjekkia; også første pallplassering
*  Karolin Ohlsson, 27 år – WC 10 (Mellomdistanse) i Praha, Tsjekkia; første pallplassering: WC 7 (Langdistanse) i Østfold, Norge 31. august 2018

;Første pallplassering i verdenscupen:
*  Kristian Jones, 27 år – 3.-plass WC 1 (EM Sprint) i Ticino, Sveits
*  Simona Aebersold, 20 år – 3.-plass WC 2 (EM Mellomdistanse) i Ticino, Sveits
*  Tim Robertson, 23 år – 2.-plass WC 4 (VM Sprint) i Riga, Latvia
*  Isia Basset, 25 år – 2.-plass WC 5 (VM Mellomdistanse) i Sigulda, Latvia
*  Eskil Kinneberg, 26 år – 1.-plass WC 5 (VM Mellomdistanse) i Sigulda, Latvia
*  Kamilla Olaussen, 25 år – 2.-plass WC 7 (Langdistanse) i Østfold, Norge
*  Karolin Ohlsson, 27 år – 3.-plass WC 7 (Langdistanse) i Østfold, Norge
*  Milos Nykodym, 27 år – 1.-plass WC 10 (Mellomdistanse) i Praha, Tsjekkia
*  Maija Sianoja, 29 år – 2.-plass WC 11 (Sprint) i Praha, Tsjekkia

## Referanser


## Eksterne lenker
* World Cup Ranking - IOF
Svensk mesterskap i friidrett 2017

**Svensk mesterskap i friidrett 2017** ble arrangert fra 25. til 28. august 2017, i Helsingborg. Arrangør var IFK Helsingborg. 

## Resultater
### Herrer

### Kvinner

## Kilder
* Track and Field - SM 2017-08-25/27 Helsingborg
Michael Rosbash

**Michael Rosbash** (født 7. mars 1944 i Kansas City) er en amerikansk genetiker og kronobiolog som ble tildelt Nobelprisen i medisin i 2017.

Rosbash er professor ved Brandeis University.

## Nobelpris
Sammen med Jeffrey C. Hall og Michael W. Young fikk Rosbash medisinprisen i 2017 for forskning på gener som styrer den biologiske klokken hos bananfluer. Han og Hall viste at *period*-genens aktivitet følger en 24-timerssyklus.

## Referanser
Saint-Lizier

**Saint-Lizier** er en kommune i departementet Ariège i regionen Occitanie sør i Frankrike.

Byen ligger midt i en dal mellom fjellene i nærheten av Pyreneene ved elven Salat.

## Befolkningsutvikling
***Antall innbyggere i kommunen Saint-Lizier***

## Referanser


## Eksterne lenker
* 
* Kommunedata INSEE
Slepemålsfly

**Slepemålsfly er **er et fly som flyr med  med en vaier som kan være opp til 1 000 meter lang og med en reklamevimpel eller et skytemål hengende etter seg.

## Sivile
Sivile slpemålsfly er vanligvis et fly sleper en reklamvimpel etter seg for et spesiell anledning eller et selskap.

## Militære
Innen det militære brukes slepemålfly til opplæring for betjening av antiluftskyts og har en 800 meter lang vaier festet til i flykroppen og sleper et mål, en vindpølse såkalt vingemålskyting, det vil si et kampfly som skyter med automatkanonen mot målet. Målflyet sleper det som kalles for "pølsemål" og er en fire meter lang vindpølse i rødt tøy. Foran «pølsen» sitter en universalsender som inneholder et antall mikrofoner. Pølsen i seg er levert med metalltråder som gir fra seg et radarekko. Senderen og metalltråden
Svensk mesterskap i mangekamp 2017

**Svensk mesterskap i mangekamp 2017** ble arrangert fra 9. til 10. september 2017, på Campusvallen i Linköping. Arrangør var Linköpings GIF. 

Det ble konkurrert i tikamp for menn senior, U23, U20, U18 og U17.
Det ble konkurrert i åttekamp for menn U16.
Det ble konkurrert i sjukamp for kvinner senior, U23, U20, U18 og U17.
Det ble konkurrer ti sekskamp for kvinner U16.

## Resultater
### Herrer

### Kvinner

## Se også
* Svensk mesterskap i mangekamp innendørs 2017

## Kilder
* Linköpings GIF - Sammanställning Mångkamps SM i Linköping 2017-09-09 - 10
Velutinodorcus velutinus

***Velutinodorcus velutinus*** (også kjent som *[[Dorcus velutinus]]*) er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten (20-25 millimeter), matt, brun hjortebille. I likhet med de andre artene i slekten *[[Velutinodorcus]]* er overflaten fløyelsaktig, og hannens kjever er lite forstørrede slik at det blir liten forskjell mellom kjønnene i utseende. Hannens mandibler er omtrent så lange som hodet, kort sigdformede uten påfallende tenner. Hodet er noe utvidet mot sidene under fasettøynene. Dekkvingene har fine punktrader og rader av små, oppstående, lyse skjell. Hunnen ligner hannen bortsett fra at kjevene er mindre, omtrent halvparten av hodets lengde.
## Levevis

## Utbredelse
Arten er vidt utbredt i det sørlige Asia: India, Bhutan, Myanmar, Thailand, Laos, Vietnam og det sørlige Kina.

## Systematisk inndeling
Arten blir ofte plassert i slekten *[[Dorcus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Dorcini
******* Slekten *[[Velutinodorcus]]* Maes, 1992 
******** ***Velutinodorcus velutinus*** (Thomson, 1862)

## Kilder
* Oversikt over artene

## Eksterne lenker
* 
* Bilde av en hann
* Bildegalleri
*
Heather Monro

**Heather Monro** (født 4. september 1971) er en  britisk tidligere orienteringsløper. Monro har representert orienteringsklubbene Halden SK og South London Orienteers.

## Karriere
Monro debuterte i VM i orientering i 1993. Hennes eneste medalje i VM-sammenheng tok hun da hun ble nummer tre på sprinten under VM i japanske Aichi i 2005. Dette var Storbritannias andre medalje tatt av en kvinne i et verdensmesterskap i orientering. 

Fra EM-sammenheng har Monro bronse på stafett fra ukrainske Truskavets i 2000. Hun løp siste etappe på det britiske laget som ellers bestod av Jenny James og Yvette Baker. Individuelt har hun fjerdeplass fra sprinten i ungarske Sümeg som sin bestenotering. Hun ble nummer tre i verdenscupen sammenlagt i 2000. Totalt tok hun 3 pallplasseringer i verdenscupen. I 2003 vant hun den prestisjetunge femdagerskonkurransen O-ringen sammenlagt.

Sammen med sin norske klubb, Halden SK, var hun med å ta tre pallplasseringer i orienteringsverdens største klubbstafett, Venla. Med Monro på laget ble Halden nummer to i 1996 og nummer tre både i 2002 og i 2004.

## Eksterne lenker
*
Ledningsvev

**Ledningvev** eller **karvev** er en type vev hos planter som tillater transport av vann og næringsstoffer i stengelen på plantene. Det finnes to former for ledningvev, silvev som leder næringstoffer rundt i planten og ned mot roten, og vedvev som leder vann fra rota og opp til bladene. Ledningvev er bare utviklet hos mer avanserte landplanter, de såkalte karplantene, og de harde vedrørene finnes bare hos frøplanter. Moser mangler ledningvev og kan følgelig aldri vokse seg så store som karplantene.

For uten å lede vann og næringsstoffer i planter bidrar ledningvevet med strukturell styrke, og tillater dem å vokse høyere enn bare noen få centimeter som mose.

## Referanser
Svensk mesterskap på 100 km 2017

**Svensk mesterskap på 100 km landeveisløp 2017** (*SM 100 km landsväg*) ble arrangert 7. juli 2017, som en del av Borås Ultra 2017 (SM-veckan) i Borås i Sverige. 

## Resultater, kvinner






## Resultater, menn






## Kilder
;Informasjonsside med lenke til resultater:
* SOK Knallen - Borås Ultra 2017 (SM-veckan)
Kommandokø

En **pipeline** (norsk oversettelse: **kommandokø** eller **kanal**) er i UNIX og i Unix-liknende operativsystemer en sekvens av prosesser som er lenket sammen av deres standardstrømmer, slik at utmatningen fra hver prosess (stdout) går direkte inn som en innmatning (stdin) i den neste prosessen.

Konseptet ble fremmet av Doug McIlroy ved Bell Laboratories under utviklingen av UNIX, og var med på å forme Unix-filosofien. Begrepet har sitt navn etter analogien med en fysisk rørledning.

Standardsyntaksen i skall er en liste over flere kommandoer, som er adskilt av vertikale streker («pipes»). For eksempel, for å liste filene i den nåværende katalog (`[[ls]]`), og bare beholde linjer i utmatningen som inneholder tekststrengen `key` (grep), og se resultatet på en scrollende side (less), brukes følgende kommandoer:


```bash
ls -l | grep key | less
```


## Referanser
Masseskytingen på Las Vegas Strip 2017

**Masseskytingen på Las Vegas Strip 2017** var en massakre som fant sted 1. oktober 2017 omkring klokken 22.08 lokal tid ved hotellet Mandalay Bay på Route 91, lokalt kjent som The Strip. Skytingen foregikk fra hotellets 32. etasje og ned mot en stor folkemengde som var på en countrymusikkfestival. Gjerningsmannen ble identifisert som Stephen Paddock, en 64 år gammel mann fra delstaten Nevada.

61 personer ble drept og 200 sårede i angrepet. Gjerningsmannen tok sitt eget liv før politiet tok seg inn i hotellrommet hans. Politiet beskrev ham som en «ensom ulv».

## Referanser


## Eksterne lenker
*
Richard Shuttleworth

**Richard Shuttleworth** var en britisk flyhistoriker og jagerflyver under andre verdenskrig.

Shuttleworth ble tidlig flyinteressert og kjøpte i 1935 et Deperdussin monoplan og en Blériot XI. Ettersom flyene allerede ved innkjøpet var foreldet, satte han dem i flybar stand og deltok med dem i forskjellige flyoppvisninger. Da andre verdenskrig brøt ut 1939 skrev han seg inn ved RAF, hvor han etter en kort tid omkom i samband med et havari. Moren, Dorothy Shuttleworth, skapte da et minnefond over sin sønn. Da krigen var slutt startet fondet sitt arbeid med å pleie Shuttleworths flyhistoriske samlinger. Et museum kalt Shuttleworth ble åpnet ved Old Warden Aerodrome i Bedfordshire og samlingene ble utvidet. Samlingene har blitt unike ettersom det er verdens største samling av flydyktige fly fra 1909 til andre verdenskrigs slutt.
Khokhlovka friluftsmuseum

**Khokhlovka friluftsmuseum** (Хохловка) er et kulturhistorisk friluftsmuseum i Perm-regionen i Russland. Det ligger 43&#x20;km nord for byen Perm, på høyre bredd av elva Kama, ved landsbyen og naturreservoaret med samme navn. 
Museet ble grunnlagt i 1969 og i 1980 ble det åpnet for publikum. Det var det første friluftsmuseet med antikvariske trehus i Uralområdet.

Museet har 23 trehus fra ulike steder i regionen; de eldste er fra 16-hundretallet, de nyeste fra 1900-tallet. Museumsområdet har et areal på 35&#x20;hektar. 

## Bildegalleri

Fil:Wooden_church.jpg|Trekirken
Fil:Windmill_in_Khokhlovka.jpg|Vindmølle
Fil:Wooden_fire_depot.jpg|Brannstasjonen


## Se også
* Liste over europeiske friluftsmuseer

## Eksterne lenker
*  
*Museets hjemmeside på russisk 
*Kamwa-festivalens hjemmeside
Navngitt pipe

En **navngitt pipe** (også kjent som en FIFO) er innen informatikken en utvidelse av den tradisjonelle pipeline i Unix og Unix-liknende operativsystemer, og en av metodene for interprosesskommunikasjon. Konseptet er også funnet i OS/2 og i Microsoft Windows, selv om semantikken varierer betydelig. En tradisjonell pipe er en ikke navngitt og anonym pipe som varer like lenge som prosessen. En navngitt pipe kan derimot vare så lenge systemet er oppe, uavhengig av prosessens liv. Den kan også slettes hvis den ikke er i bruk. Vanligvis opptrer en navngitt pipe som en datafil, og generelle prosesser er tilknyttet den for interprosesskommunikasjon.
Ytre Namdalen

**Ytre Namdalen** eller **Ytter-Namdalen** er et distrikt i Namdalen i Trøndelag. Distriktet er ikke entydig avgrenset, men viser som regel til Nærøysund og Leka kommuner, til sammen 1&nbsp;494&nbsp;km² med i overkant av 10&nbsp;000 innbyggere, samt i en del politisk-administrative sammenhenger også Bindal kommune i Nordland. De har et utstrakt interkommunalt samarbeid og regnes som et felles bo- og arbeidsmarked. Denne avgrensningen har også gått under andre navn, som *[[Folda (Trøndelag)|Foldadistriktet]]* og *Ytterdistriktet*. I sin videste forstand viser Ytre Namdalen til alle kyststrøkene mellom Nordland og Fosen, og dermed også Namsos og Flatanger kommuner. Distriktet rundt Namsenfjorden, det vil si Namsos, Flatanger og Overhalla kommuner, regnes ofte for seg til Midtre Namdalen, som også er et felles bo- og arbeidsmarked.

## Referanser
Svensk mesterskap i maraton 2017

**Svensk mesterskap i maraton 2017** ble arrangert 3. juni 2017, som en del av Stockholm Marathon i Stockholm. 

## Resultater
### Herrer



SM-vinner Martin Öhman kom på ellevteplass i Stockholm Marathon, der herreklassen ble vunnet av Abrha Milaw fra Etiopia, med tiden 2:11:36.

### Kvinner



SM-vinner Mikaela Larsson kom på sjetteplass i Stockholm Marathon, som ble vunnet av Konjit Tilahun fra Etiopia, med tiden 2:35:45. 

## Kilder
* Smålands Friidrottsförbund - Resultater SM i marathon 2017
Alperips

**Alperips** (*Ribes alpinum*) er en liten, løvfellende busk i ripsslekta.

Den blir 1–2 m høy og har ikke torner. Bladene er små, grunt treflikede og grønnhvite på undersiden. Plantene er særbu med adskilte hann- og hunnplanter. De blekgule blomstene sitter i korte, opprette klaser. Bærene er skarlagensrøde; de er spiselige, men smaker ikke særlig godt.

Alperips vokser på steinete steder i skog, berg og langs elver, ofte sammen med leddved. Arten er hovedsakelig utbredt i Europa, men finnes også i Marokko, Anatolia og Transkaukasia. I sørlige deler av utbredelsesområdet er den en fjellplante, og i Vest-Europa er den ganske sjelden. I Norge finnes alperips naturlig kun på Østlandet nordover til Mjøsa. Den er forvillet andre steder og er for eksempel ganske vanlig ved Trondheimsfjorden. I Sverige og Finland finnes arten naturlig lenger nord enn i Norge.

Alperips er en hardfør og nøysom hageplante som særlig brukes til klipte hekker. I Norge kan den dyrkes til herdighetssone 7. 

## Galleri

Pic du Lizieux Araules 2017-05 n08.jpg|Typisk voksested i Cevennene i Sør-Frankrike
Ribes-alpinum-buds.JPG|Knopper
Ribes alpinum - Fleurs.jpg|Blomster
Ribes alpinum - berries (aka).jpg|Bær og bladverk
Ribes alpinum MN 2007.JPG|Hekk


## Litteratur
* 
* 
* 
* 
* 

## Eksterne lenker
* 
* Kristins flora – alperips
Vekt (andre betydninger)

**Vekt** kan referere til:
* Tyngde, en fysisk mengde (ofte forvekslet med masse)
** Vekt, et måleinstrument for å måle tyngde
* Vekten, stjernebilde
* Vekten (stjernetegn)
Svensk mesterskap på 10 km 2017

**Svensk mesterskap på 10 km landeveisløp 2017** (*«SM-milen»*) ble arrangert 15. juni 2017, som en del av STHLM10 i Stockholm. Arrangører var Hässelby SK og Spårvägens FK. 

Det ble arrangert SM for senior, U23 og veteran.

## Resultater
### Herrer

### Kvinner

## Kilder
* Marathon.se - STHLM10 med SM-Milen 2017
Velutinodorcus carinulatus

***Velutinodorcus carinulatus*** (også kjent som *[[Dorcus carinulatus]]*) er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten (20-25 millimeter), matt, lysbrun hjortebille. I likhet med de andre artene i slekten *[[Velutinodorcus]]* er overflaten fløyelsaktig, og hannens kjever er lite forstørrede slik at det blir liten forskjell mellom kjønnene i utseende. Hannens mandibler er omtrent så lange som hodet, kort sigdformede uten påfallende tenner. Hodet er noe utvidet mot sidene under fasettøynene. Dekkvingene har fine punktrader. Hunnen ligner hannen bortsett fra at kjevene er mindre, omtrent halvparten av hodets lengde.
## Levevis

## Utbredelse
Arten er utbredt på Taiwan.

## Systematisk inndeling
Arten blir ofte plassert i slekten *[[Dorcus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Dorcini
******* Slekten *[[Velutinodorcus]]* Maes, 1992 
******** ***Velutinodorcus carinulatus*** (Nagel, 1941)

## Kilder
* Oversikt over artene

## Eksterne lenker
* 
* Bilde av en hann
* Bildegalleri
*
Shortcut (selskap)

**Shortcut AS** er et norsk app-byrå som lager apper til smarttelefoner og nettbrett. Selskapet ble grunnlagt i desember, 2007, og har per mars 2025, rundt 30 ansatte. Selskapet hadde i 2017 en omsetning på 61,7 millioner med et resultat på 4,1mill før skatt.

Trafikanten (senere RuterReise) var først med en norskutviklet app i App Store og mottok Merket for god design i 2013 for interaktiv design. Selskapet fikk samme utmerkelse i 2015 sammen med Posten for appen Digital Rutebok.

Høsten 2016 ble datterselskapet Shortcut Consulting AS etablert. I 2019 fulgte et avdelingskontor i Bergen og et datterselskap i København.

## Avsløringer om fryktkultur og trakassering
I 2022 og 2024 ble det avdekket en utbredt fryktkultur og seksuell trakassering i selskapet. To ledere måtte gå i 2022, og flere detaljer kom frem i en E24-artikkel i 2024. Kunder som Ruter og Vipps brøt samarbeidet og tok offentlig avstand fra selskapet. Ruter og Vipps ba Shortcut slutte å bruke deres merkevarer.

## Referanser


## Eksterne lenker
*
Anne Jeffreys

**Anne Jeffreys** (født *Anne Carmichael* den 26. januar 1923 i Goldsboro i Nord-Carolina i USA, død 27. september 2017 i Los Angeles i California) var en amerikansk filmskuespillerinne. Jeffreys medvirket i over 80 filmer og TV-produksjoner. Hun var også med i fire Broadway-produksjoner.

Hun har en stjerne på Hollywood Walk of Fame ved adressen 1501 Vine Street.

## Filmografi <small>(utvalg)</small>
* 1942: Billy the Kid Trapped
* 1942: Yokel Boy
* 1942: Tarzan’s New York Adventure
* 1942: Moonlight Masquerade
* 1942: I Married an Angel
* 1942: Joan von Ozark
* 1942: The Old Homestead
* 1942: Flying Tigers
* 1942: X Marks the Spot
* 1943: Chatterbox
* 1943: Calling Wild Bill Elliott
* 1943: The Man from Thunder River
* 1943: Crime Doctor
* 1943: Bordertown Gun Fighters
* 1943: Wagon Tracks West
* 1943: Overland Mail Robbery
* 1943: Death Valley Manhunt
* 1944: Mojave Firebrand
* 1944: Hidden Valley Outlaws
* 1944: Step Lively
* 1944: Nevada
* 1945: Dillinger
* 1945: Zombies on Broadway
* 1945: Those Endearing Young Charms
* 1945: Sing Your Way Home
* 1945: Dick Tracy
* 1946: Ding Dong Williams
* 1946: Step by Step
* 1946: Genius at Work
* 1946: Dick Tracy vs. Cueball
* 1946: Vacation in Reno
* 1947: Trail Street
* 1947: Riffraff
* 1948: Return of the Bad Men
* 1953–1955: Topper (fjernsynsserie, 78 episoder)
* 1958: Love That Jill (fjernsynsserie, 13 episoder)
* 1962: Boys’ Night Out''
* 1966: Bonanza (fjernsynsserie)
* 1966: The Man from U.N.C.L.E. (fjernsynsserie)
* 1968: Panic in the City
* 1976: Southern Double Cross
* 1978–1982: Fantasy Island (fjernsynsserie)
* 1979: Battlestar Galactica (fjernsynsserie)
* 1979: Vegas (fjernsynsserie)
* 1979: Buck Rogers (fjernsynsserie)
* 1982: Mr. Merlin  (fjernsynsserie)
* 1982–1983: Falcon Crest (fjernsynsserie)
* 1984: Hotel (fjernsynsserie)
* 1984–1985: Finder of Lost Loves (fjernsynsserie)
* 1984ff : General Hospital (fjernsynsserie)
* 1986: Murder, She Wrote (fjernsynsserie)
* 1992: L.A. Law (fjernsynsserie)
* 1993–1998: Baywatch (fjernsynsserie)
* 1994: Clifford 
* 2008: Richard III
* 2012: Sins Expiation

## Referanser


## Eksterne lenker
*
Macrodorcas amamianus

***Macrodorcas amamianus*** er en stor, svart bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor (21-35 millimeter), avlang, svart hjortebille. Hannen har krumme kjever med en tann på innersiden. Hunnen har to knøler i pannen og lengdestriper på dekkvingene.

## Levevis
Larvene utvikler seg i morken ved av løvtrær.

## Utbredelse
Arten er utbredt i Japan (Okinawa).

## Systematisk plassering
Arten blir ofte plassert som en underart av *[[Macrodorcas rectus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Gruppen Cladognathini
******* Slekten *[[Macrodorcas]]* Motschulsky, 1862
******** ***Macrodorcas amamianus*** Nomura, 1964
********* *Macrodorcas amamianus amamianus* Nomura, 1964
********* *Macrodorcas amamianus kubotai*
********* *Macrodorcas amamianus nomurai*
********* *Macrodorcas amamianus yaeyamaensis* Hori, 1991

## Eksterne lenker
* 
*
Katin

**Katin** eller **Norpseudoefedrin** (lat. *Cathinum*), kjemisk formel C9H13NO, er et alkaloid og er, sammen med katinon og norefedrin, et psykoaktivt stoff i planten khat.

Katin er klassifisert som narkotika og står på liste P III i Konvensjonen om psykotrope stoffer.

## Referanser
Karoline G. Herlofsen

**Karoline Gregersen Herlofsen** (født 25. desember 1971) er en norsk prosjektutvikler, manusforfatter, regissør og artist. Hun har jobbet med en rekke TV, radio og revyproduksjoner. 

Av kjente artister har hun bla annet jobbet med Hilde Lyrån, Geir Schau, Lisa Tønne og Marianne Krogness. Sammen med sistnevnte har Herlofsen gitt ut barneplatene *Jeg skal bare* Molly og Partner i 2009, *Jeg vil heller danse på bordet* 2011 og laget flere hørespill for NRK Super om Molly og Partner. Duoen hadde en rekke konserter rundt om Norge i 2015-2016. 

I 2018 utga Karoline G. Herlofsen sangbok sammen med Marianne Krogness.

## Eksterne lenker
* 
* 
*
Dorcus cervulus

***Dorcus cervulus*** er en svart bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor (hannen ca. 35-50 millimeter), bred, blankt svart hjortebille. Hannen har nokså rette kjever med en kraftig tann på innersiden i midten eller lenger ute mot spissen.

## Levevis
Larvene utvikler seg i morken ved av løvtrær.

## Utbredelse
Arten er utbredt i det sørlige Kina.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Gruppen Dorcini
******* Slekten *[[Dorcus]]* MacLeay, 1819
******** ***Dorcus cervulus*** (Boileau, 1901)

## Eksterne lenker
* Bilde av arten
* 
*
Monarch Airlines

**Monarch Airlines** var et britisk flyselskap med base og hovedkvarter på London Luton lufthavn. Selskapet meldte oppbud 2. oktober 2017 og etterlot da 110.000 passasjerer i utlandet.

Monarch Airlines ble etablert 5. juni 1967 og begynte med kommersielle flygninger 5. april 1968, da et Bristol 175 Britannia turbopropfly lettet fra Luton med kurs mot Madrid.

## Referanser


## Eksterne lenker
* Monarch Airlines offisielle hjemmeside (Engelsk)
Serrognathus (Eurytrachelus) daedalion

***Serrognathus daedalion*** (også kjent som *[[Dorcus daedalion]]*) er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor til stor (hannen ca. 50 millimeter), litt matt, svart, kraftig bygd hjortebille, hannens kjever gjerne nokså rette, kraftige med en innoverrettet tann litt innenfor midten. Kroppen er litt flattrykt, hannens hode er stort for å gi plass til de store kjevene, hunnen har en mer jevnbred kroppsform.  Hunnen er mindre enn hannen.

## Levevis
Larvene utvikler seg i råtne trestammer, hunnene legger egg i døde trestammer med hvitråte.

## Utbredelse
Arten er vidt utbredt i det sørlige Kina.

## Systematisk inndeling
Arten blir ofte plassert i slekten *[[Dorcus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Dorcini
******* Slekten *[[Serrognathus]]* Motschulsky, 1861 – 28 arter
******** Underslekten *Eurytrachelus* Thomson, 1862
********* ***Serrognathus daedalion*** (Didier & Seguy, 1953)

## Kilder
* Oversikt over artene

## Eksterne lenker
* 
* Bildegalleri
*
Thomas Wentworth (1593–1641)

**Thomas Wentworth**, 1. jarl av Strafford, (født 1593, død 12. mai 1641) var en engelsk statsmann. Han var først medlem av Underhuset fra 1613 og ble senere den første jarl av Stafford fra 1640. Wentworth støttet i begynnelsen parlamentsopposisjonen mot Jakob I av England og Karl I av England, men ble likevel en av kong Karl 1s viktigste tilhengere da han ble utnevnt til viktige statlige embeter som stattholder i nord (1628) og til medlem av det Kongelig råd (1629). Wentworth støttet en eneveldig politikk, og ble oppfattet som en av Parlamentets viktigste motstandere i første fase av revolusjonen.

Han falt senere ut av kongens nåde og ble dømt til døden og så henrettet i 1641.

## Referanser
Mammal Species of the World

***Mammal Species of the World*** er et engelskspråklig zoovitenskapelig referanseverk som inneholder beskrivelser og bibliografiske data for alle kjente, nålevende arter av pattedyr. Verket er redigeret av Don E. Wilson og DeeAnn M. Reeder.

Tredje utgave kom ut i 2005. Det blir utgitt i 2 bind med i alt , og inneholder beskrivelser av 29 ordener og . Det finnes online versjoner på Smithsonian Institution, National Museum of Natural History og Bucknell Universitys hjemmesider, og en delvis online version på Google Books (se ksterne lenker).

En 4. utgave er under utarbeidelse.

## Elektroniske versjoner
*Boken på Smithsonians hjemmeside 
*Boken på Bucknell Universitys hjemmeside 
*Boken på Google Books

## Se også
* Handbook of the Mammals of the World
 
## Referanser




## Eksterne lenker
*
Mandalay Bay

**Mandalay Bay** er et hotell på Las Vegas Strip i Paradise i Nevada, like utenfor byen Las Vegas. Det eies og drives av MGM Resorts International.

Hotellet, som er på 43 etasjer, har  hotellrom, 24 heiser og et kasino på  m². Ved siden av hotellet ligger kongressenteret Mandalay Bay Convention Center på  m² og innendørsarenaen Mandalay Bay Events Center med  seter. Mandalay Bay Tram, en *[[people mover]]*, knytter hotellet til søsteranleggene Excalibur og Luxor.

## Referanser


## Eksterne lenker
*
Huron (Sør-Dakota)

**Huron** er administrativt hovedsete i Beadle County i Sør-Dakota. Byen har fått sitt navn etter huronene, en indianerstamme. Ifølge 2010 års folketelling hadde Huron 12&nbsp;592 innbyggere.

## Kjente personer fra Huron
* Muriel Humphrey, politiker
* Cheryl Ladd, skuespiller
* Gladys Pyle, politiker
* Mike Rounds, politiker

## Referanser


## Eksterne lenker
*
Stadio Renzo Barbera

**Stadio Renzo Barbera** er et fotballstadion som ligger i Palermo på Sicilia, Italia. Stadion, ofte omtalt under kallenavnet «La Favorita» fungerer som hjemmebane for fotballklubben US Città di Palermo i italiensk Serie A. 

Stadionet har en totalkapasitet på 36 349. Stadion er oppkalt etter en tidligere styreleder for klubben da de sist var oppe i Serie A. Stadio Renzo Barbera brukes som hjemmebane for Italias herrelandslag i fotball. Den ble også brukt under fotball-VM 1990, noe som medførte at den ble pusset opp og at ståplasser ble fjernet.

## Referanser
Tap under første verdenskrig (døde og sårede)

**Tap under første verdenskrig**, inkludert både militære og sivile døde og sårede var over 41 millioner mennesker. Det var over 18 millioner døde og rundt 23 millioner sårede. Det gjør første verdenskrig til en av de dødeligste konfliktene i historien.

Totalt antall døde omfatter rundt 11 millioner soldater og om lag 7 millioner sivile. Ententemaktene mistet rundt 6 millioner soldater mens sentralmaktene mistet om lag 4 millioner soldater. Minst 2 millioner døde av sykdommer, og rundt 6 millioner forsvant, antatt døde. Denne artikkelen viser tapstallene for de krigførende nasjonene basert på offisielle kilder. Rundt to tredjedeler av militære dødsfall i første verdenskrig var i kamp, i motsetning til foregående konflikter hvor flertallet av dødsfall kom fra sykdom. Allikevel krevde sykdom, blant de spanskesyken i 1918 og sykdom under krigsfangenskap, fremdeles om lag en tredjedel av totale militære dødsfall for alle krigførende nasjoner.

## Referanser


## Eksterne lenker
* International Encyclopedia of the First World War, Antoine Prost, War Losses
* World War I casualties from Historical Atlas of the Twentieth Century
Helga Hjorth

**Helga Hjorth** (født 10. juni 1964 i Oslo) er en norsk jurist og forfatter.

Helga Hjorth tok enkeltemner og master i rettsvitenskap på Universitetet i Oslo, og grunnfag i filosofi på Universitetet i Bergen i årene 1985 til 1992. Hun har arbeidet i departementer og i Oslo kommune, og er (per 2019) ansatt som seniorrådgiver i Riksarkivet.

Hun er søster til forfatter Vigdis Hjorth, og debuterte som skjønnlitterær forfatter i 2017 med boka *Fri vilje*, som var en reaksjon på Vigdis Hjorths roman *Arv og miljø* (2016). Begge bokprosjektene ble presentert som romaner, og i begge bøkene er personenes navn fiktive. Bøkene ble imidlertid lest som og anmeldt som skildringer av søstrenes familie, der incest-påstander og et betent arveoppgjør står sentralt, – og begge bøkene solgte svært godt.

I 2019 ga Helga Hjorth ut romanen *Arkivarens testamente* på Gloria forlag. Handlingen i store deler av den boken er lagt til Hjorths egen arbeidsplass, Riksarkivet. Historikeren Guri Hjeltnes anmeldte romanen for *[[VG]]*, og skrev blant annet:«Det kunne blitt en storveis roman, om Hjorth hadde vært litt mer tålmodig og ikke villet brette ut alle godbitene på en gang. Her er stoff og temaer til flere romaner, nå pakket tett sammen i en liten bok – som har atskillig humor og ganske høy trivselsfaktor.»

## Bibliografi
* 2017: *Fri vilje* (roman), Kagge forlag, ISBN 9788248920779
* 2019: *Arkivarens testamente* (roman), Gloria forlag

## Referanser


## Eksterne lenker
* Forfatteromtale på Kagge forlags nettsider
Eldar Heide

**Eldar Heide** (født 1966) er en norsk filolog. Han har magistergrad i norrøn språkvitenskap. Heide tok i 2006 doktorgraden (dr.art.) ved Universitetet i Bergen med avhandlingen *Gand, seid og åndevind*. Heide er professor i norsk ved Høgskolen på Vestlandet.

Han var sekretær for Statens namnekonsulenter for norske stedsnavn i Nord-Norge (nå Stedsnavntjenesten) 1998–2002 og sitter i Klagenemnda for stedsnavnsaker fra mai 2020.

I september 2022 startet Heide podkasten *Tru og meining i gammal tid.*

I januar 2025 fikk Heide det formelle ansvaret for nettstedet segner.no 

## Referanser


## Eksterne lenker
* Privat/faglig nettside
Mapei Stadium – Città del Tricolore

**Mapei Stadium – Città del Tricolore** er et fotballstadion som ligger i byen Reggio Emilia i Emilia Romagna, Italia. 

Det ble bygget av i 1995 med plass til drøyt 20 000 tilskuere og het først **Stadio Giglio**.  Her kunne AC Reggiana 1919 spille sine Serie A-kamper. Laget hadde rykket opp i 1993, men ble omorganisert i 2005 og startet på nytt. 

Stadionet ble overtatt av myndighetene, som i 2013 auksjonerte det til lim- og malingsprodusenten Mapei. 

Fra 2013 er det hjemmebanen til nyopprykkede herrelaget US Sassuolo Calcio i Serie A, og fra 2016 til damelaget som også hadde rykket opp i Serie A.  Også AC Reggiana 1919 har gjenoppstått og bruker stadionet i Serie C. 

Siden UEFA ikke tillater sponsornavn, heter stadion bare «Città del Tricolore» når de spiller kvalifiseringskamper.

Det var her de spilte Mesterligafinalen i fotball for kvinner 2015/16 der Ada Hegerberg scoret og vant.
## Referanser
Sotsji-avtalen

**Sotsji-avtalen** (russisk: Сочинское соглашение, *Sotsjinskoje soglasjenije*; offisielt Соглашение о принципах мирного урегулирования грузино-осетинского конфликта, *Coglasjenije o printsipakh mirnogo uregulirovanija gruzino-osetinskogo konflikta*; georgisk: დაგომისის შეთანხმება, *Dagomisis shetankhmeba*) var en avtale om våpenhvile som markerte slutten på konfliktene mellom Abkhasia og Sør-Ossetia, og Georgia. Den ble signert i Sotsji av Georgia og Russland, som støttet Abkhasia og Sør-Ossetia, 24. juli 1992. Våpenhvilen trådde i kraft med Abkhasia 27. juli 1993. Konflikten blusset opp igjen i Sør-Ossetia i 2008.

## Sør-Ossetia-avtalen
Russland forhandlet våpenhvileavtalen i 1992. Avtalen gikk hovedsakelig ut på å ordne en våpenhvile mellom de georgiske og sørossetiske styrkene, men definerte også en konfliktsone rundt den sørossetiske hovedstaden Tskhinvali og etablerte en sikker korridor langs grensen til det sørossetiske territoriet. Avtalen etablerte også en kontrollkommisjon og en fredsbevarende militærstyrke for å forhindre videre konflikt. Denne ble satt under russisk kontroll, men besto av tropper fra Georgia og Russland, og spesielt Nord-Ossetia (siden den sørossetiske regjeringen ikke hadde blitt anerkjent, fungerte sørossetiske styrker som nordossetiske). I tillegg overså Organisasjonen for sikkerhet og samarbeid i Europa våpenhvilen og forhandlingene. De ønsket å fjerne potensielle konfliktkilder, støtte den tidligere våpenhvilen, i tillegg til å åpne opp et bredere politisk miljø mellom partene, for å hindre fremtidig konflikt.

## Abkhasia-avtalen
Russland forhandlet en separat våpenhvile i 1993 med Abkhasia, som forbød millitær aktivitet i området og påtvang alle parter å trekke ut styrkene sine i løpet av 15 dager. I tillegg etablerte den en russisk-georgisk-abkhasisk kontrollgruppe for å overholde våpenhvilen, returnere det abkhasiske parlamentet til Sukhumi, innføre FN-observatørstyrker i området og å fortsette dialog for å løse konflikten. I august ble UNOMIG satt inn som FNs observatørstyrke i området. Våpenhvilen ble brutt 27. september da abkhasiske styrker inntok Sukhumi og erklærte seier. De georgiske styrkene trakk seg tilbake til Tbilisi siden Georgia ble medlem av SUS, hvilket endret Russlands forhold med Georgia i saken.

En ny avtale ble forhandlet i 1994, kalt Moskva-avtalen.

I 2003 gikk Georgias president Eduard Sjevardnadse og Russlands president Vladimir Putin sammen og signerte en ny avtale for å styrke forholdet mellom landene, gjennom økonomisk rehabilitering og gjenåpning av jernbanene mellom landene. Denne avtalen viste seg senere å bli en skuffelse for begge parter, spesielt georgierne.

## Referanser


## Eksterne lenker
*  Avtaleteksten
*  Avtaleteksten på engelsk
Ottadalens sykehus

**Ottadalens sykehus**, opprinnelig **Ottadalens tuberkuloseheim**, ble opprettet i 1926 i Lom i Innlandet som tuberkulosehjem. Institusjonen hadde da 12 sengeplasser, og var kommunalt drevet. Etterhvert skiftet institusjonen navn til *Ottadalens helseheim*.

## Historikk
I medisinalberetningen for 1921 står det:*Vaagaa, Lom og Skjaak herreder har nu besluttet at bygge et felles tuberkulosehjem i Ottadalen, sannsynligvis blir det i Lom.* Det ble nedsatt en komité som skulle planlegge opprettelsen av den nye institusjonen. Komiteen hadde sitt første møte 17. februar 1923, og vedtok da mot én stemme at tuberkulosehjemmet skulle ligge i Lom. I samme møte ble det besluttet at fylkeslegen fikk mandat til å arbeide videre med tegninger utarbeidet av arkitekt Juell på Hamar, og komiteen nedfelte i møteprotokollen at *"(h)usets utseende bør være mest mulig i stilen med dalens byggemåte"*. Videre besluttet komiteen å anbefale innkjøp av *"4 mål jord av prestegårdens grunn beliggende i heldingen nedenfor Katrinestuen"*.

Da hjemmet åpnet i februar 1926 hadde det 12 sengeplasser for tuberkuloserammede og i tillegg fire sengeplasser for "alminnelige syke". Det samme året skrev distriktslege O.T. Kjos om i en beretning om helsetilstanden i Lom og Skjåk:*Tuberkulosen har atter hatt "et kronår" i distriktet, idet det i årets løp er innført 16 nye tilfelle (av smitteførende tuberkulose) i tuberkuloseprotokollene. Man må tilbake til årene 1920 og 1921 for å finne tilsvarende tall.*I 1929 stod det ferdig en ny bygning som fikk navnet "Fredly". Nybygget var et reisverkshus som inneholdt to kurhaller og verksteder for pasientenes arbeidskurer. I tillegg til karder, rokker, vevstoler og symaskin fantes snekkerverksted og skomakerverksted. Huset hadde også et oppbevaringsrom for stoler og madrasser som ble brukt ved pasientenes ro-kurer. På loftet var det tørkerom for klesvask samt en sengesal med fire sengeplasser dit de friskeste pasientene kunne overføres.

I 1937 brant Ottadalens sykehus ned til grunnen. Et nytt bygg stod ferdig i 1938, og fikk da også nytt navn: *Ottadalens helseheim*. I den nye institusjonen var det en avdeling på 21 senger for tuberkuløse, og det var fortsatt de tre kommunene Skjåk, Lom og Vågå som sammen stod for driften. Oppland fylke kjøpte i 1943 inn et røntgenapparat til helseheimen, som fra 1947 fikk en egen diagnosestasjon som ledd i bekjempelsen av tuberkulosesmitten. I hele Norge foregikk det en intensiv kamp mot sykdommen som hadde vært en alvorlig trussel mot folkehelsen i århundrer. I 1952 kunne man nedlegge tuberkuloseavdelingen ved Ottadalens helseheim fordi det var "mangel på pasienter.

August 2024 var byggestart av et nytt bygg, i tillegg blir deler av de opprinnelige bygningene oppgradert. Ferdigstilling er ventet høsten 2026.

## Litteratur
* *[http://urn.nb.no/URN:NBN:no-nb_digibok_2016060348181 Ottadalens helseheim gjennom 55 år]* Ottadalen, 1981

## Referanser
Áldačohkka

**Áldačohkka** (nordsamisk, historisk *Aldačåkka*) er et fjell i Båtsfjord og Vadsø kommune i Finnmark fylke. Det har en høyde på 507 meter over havet. Fjellet ligger rundt ti kilometer vest-nordvest for Skipskjølen.

## Referanser
Serrognathus (Eurytrachelus) laevidorsis

***Serrognathus laevidorsis*** (også kjent som *[[Dorcus affinis]]*) er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor til stor (hannen ca. 50 millimeter), litt matt, svart, kraftig bygd hjortebille, hannens kjever gjerne nokså rette, kraftige med en innoverrettet tann litt innenfor midten. Kroppen er litt flattrykt, hannens hode er stort for å gi plass til de store kjevene, hunnen har en mer jevnbred kroppsform. Hannenes kjever er ikke sagtakkede (i motsetning til de fleste andre *[[Serrognathus]]*-artene). Hunnen er mindre enn hannen.

## Levevis
Larvene utvikler seg i råtne trestammer, hunnene legger egg i døde trestammer med hvitråte.

## Utbredelse
Arten er utbredt i Thailand og Vietnam.

## Systematisk inndeling
Arten blir ofte plassert i slekten *[[Dorcus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Dorcini
******* Slekten *[[Serrognathus]]* Motschulsky, 1861 – 28 arter
******** Underslekten *Eurytrachelus* Thomson, 1862
********* ***Serrognathus laevidorsis*** Fairmaire, 1888

## Kilder
* Oversikt over artene

## Eksterne lenker
* 
* Bildegalleri
*
Macrodorcas tanakai

***Macrodorcas tanakai*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor (hannen 29-38 millimeter), slank, rødbrun til svart hjortebille. Hannen har lange, nokså rette kjever som er sagtakkede i alle fall i den ytre delen, utenfor en kraftig, spiss tann. Pronotum er rundet, tydelig bredere enn dekkvingene.

## Levevis
Larvene utvikler seg i morken ved av løvtrær.

## Utbredelse
Arten er kjent fra Vietnam og det sørlige Kina.

## Systematisk plassering

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Gruppen Cladognathini
******* Slekten *[[Macrodorcas]]* Motschulsky, 1862
******** Underslekten *Pogonodorcus* Seguy, 1954
********* ***Macrodorcas tanakai*** (Nagai, 2002)
********** *Macrodorcas tanakai meridionalis* (Nagai, 2002) 
********** *Macrodorcas tanakai tanakai* (Nagai, 2002)
## Eksterne lenker
* Bilde av arten
* 
*
Stadio Friuli

**Stadio Friuli**, kommersielt kjent som **Dacia Arena** etter hovedsponsoren Dacia, er et fotballstadion som ligger i Udine i Friuli-Venezia Giulia nordøst i Italia. Stadionet fungerer som hjemmebane for fotballklubben Udinese Calcio i italiensk Serie A. Stadionet brukes også i landslagssammenheng, da bare under navnet Stadio Friuli.

## Referanser
Nattens dronning

**Nattens dronning** kan vise til:
* en rolle i operaen *[[Tryllefløyten]]* av Wolfgang Amadeus Mozart
* Nattens dronning (film)
* Nattens dronning (album), et album med Bjørn Jens
* Burneyrelieffet, også kalt *Nattens Dronning-relieffet*
Velutinodorcus japonicus

***Velutinodorcus japonicus*** (også kjent som *[[Dorcus japonicus]]*) er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten (15-25 millimeter), matt, lysbrun hjortebille. I likhet med de andre artene i slekten *[[Velutinodorcus]]* er overflaten fløyelsaktig, og hannens kjever er lite forstørrede slik at det blir liten forskjell mellom kjønnene i utseende. Den er noe slankere enn de andre *Velutinodorcus*-artene. Hannens mandibler er omtrent så lange som hodet, kort sigdformede uten påfallende tenner. Hodet er noe utvidet mot sidene under fasettøynene. Dekkvingene har fine punktrader og oppstående, hårlignende skjell. Hunnen ligner hannen bortsett fra at kjevene er mindre, omtrent halvparten av hodets lengde.
## Levevis

## Utbredelse
Arten er utbredt i Japan.

## Systematisk inndeling
Arten blir ofte plassert i slekten *[[Dorcus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Dorcini
******* Slekten *[[Velutinodorcus]]* Maes, 1992 
******** ***Velutinodorcus japonicus*** (Nakane & Makino, 1985)

## Kilder
* Oversikt over artene
* Oversikt over artene

## Eksterne lenker
* 
* [ Bilde av en hann]
* Bildegalleri
*
Sal Slijper

**Salomon Bernard (Sal) Slijper** (født 20. januar 1884 i Amsterdam, død 8. september 1971 Laren) var en nederlandsk eiendomsmegler og kunstsamler.

Han samlet blant annet på verker av Piet Mondrian. Etter Slijpers død, etterlot han til Gemeentemuseum i Haag 124 malerier og 75 tegninger av Mondrian fra perioden 1908–1921.

## Referanser


## Litteratur
*Mandy Prins: *Salomon B. Slijper [1884-1971], vriend, verzamelaar en mecenas van Piet Mondriaan*, i: *Gedurfd verzamelen. Van Chagall tot Mondriaan*. Zwolle/Amsterdam, 2010, s. 144-171.